ΓΡΑΠΤΗ ΕΡΩΤΗΣΗ E-0130/99

υποβολή: Leonie van Bladel (UPE) προς την Επιτροπή

(2 Φεβρουαρίου 1999)

Θέμα: Κόστος χρησιμοποίησης του ευρώ

1. Έχει ενημερωθεί η Επιτροπή για το γεγονός ότι, λόγω της έναρξης χρησιμοποίησης του ευρώ, η χρήση του προσωπικού αριθμού αναγνώρισης (PIN] για ηλεκτρονική ανάληψη χρημάτων στο εξωτερικό θα χρεώνεται εκάστοτε με ποσό 5 φιορινίων ανά πελάτη;

2. Γνωρίζει επίσης η Επιτροπή ότι οι τράπεζες για τη χρησιμοποίηση του προσωπικού αριθμού αναγνώρισης(PIN] στις ηλεκτρονικές πληρωμές σε διάφορα καταστήματα στο εσωτερικό θα χρεώνουν εκάστοτε τους λογαριασμούς των πελατών με 0,50 φιορίνια;

3. Συνειδητοποιεί η Επιτροπή ότι κυρίως λόγω της χρέωσης των 5 φιορινίων στο εξωτερικό, οι πελάτες των τραπεζών θα αναγκάζονται να κάνουν ανάληψη μεγαλυτέρων ποσών για να εξοικονομούν το κόστος; Πράγματι, στην περίπτωση μιάς μόνον ανάληψης ποσού 500 φιορινιών, το κόστος ανέρχεται σε 5 φιορίνια, ενώ στην περίπτωση αναλήψεως 5 φορές 100 φιορινίων, το κόστος ανέρχεται σε 25 φιορίνια.

4. Δεν φρονεί η Επιτροπή ότι το ανωτέρω δεν αυξάνει περαιτέρω την ασφάλεια του πολίτη δεδομένου ότι προβαίνει σε ανάληψη μεγαλύτερου χρηματικού ποσού ευρισκόμενος στο εξωτερικό;

5. Προτίθεται η Επιτροπή, λαμβάνοντας υπόψη την ενιαίο κόστος που χρεώνουν οι τράπεζες, να εξετάσει μήπως πρόκειται επί του προκειμένου για τη δημιουργία καρτέλ,ήτοι για τη κατάχρηση εκ μέρους των τραπεζών της μονοπωλιακής τους θέσης;

6. Σε περίπτωση καταφατικής απαντήσεως, τί μέτρα θα λάβει σχετικώς η Επιτροπή;

Κοινή απάντηση

του κ. Monti εξ ονόματος της Επιτροπής

στις γραπτές ερωτήσεις E-4028/98 και E-0130/99

(9 Απριλίου 1999)

1. Η διευκόλυνση που παρέχουν οι τράπεζες στους πελάτες τους να αποσύρουν χρήματα ή να διεκπεραιώνουν κάθε άλλου είδους ηλεκτρονικές συναλλαγές από χρηματοθυρίδες σε άλλο κράτος μέλος αποτελεί υπηρεσία που χρεώνει η τράπεζα, ανάλογα με τον ανταγωνισμό. Η Επιτροπή γνωρίζει ότι τράπεζες στην Ολλανδία και αλλού τροποποίησαν τη μέθοδο χρέωσης τέτοιου είδους υπηρεσιών. Η τροποποίηση της μεθόδου χρέωσης στο εξωτερικό είναι άμεσο αποτέλεσμα της υποχρέωσης που έχουν τα κράτη μέλη που συμμετέχουν στην Οικονομική και Νομισματική νωση (ΟΝΕ) να εφαρμόζουν τις σταθερές συναλλαγματικές ισοτιμίες για τις μετατροπές και συναλλαγές νομισμάτων μεταξύ των εθνικών τους νομισμάτων. Η Επιτροπή παραπέμπει το αξιότιμο μέλος του Κοινοβουλίου στην απάντηση στην γραπτή ερώτηση E-3962/98 της κας Larive(1) που διαπραγματεύεται αναλυτικά με το ίδιο θέμα.

2. πως ισχύει για τις συναλλαγές που γίνονται στο εξωτερικό, η τράπεζα έχει το δικαίωμα να χρεώσει σύμφωνα με τον ανταγωνισμό την διευκόλυνση που παρέχει στους πελάτες της να χρησιμοποιούν την πιστωτική τους κάρτα στα καταστήματα και στις χρηματοθυρίδες στο εσωτερικό.

3.-4. Υπάρχουν πολλοί παράγοντες που επηρεάζουν τις αποφάσεις των πελατών σχετικά με τα ποσά που αποσύρουν από τις χρηματοθυρίδες. νας παράγοντας είναι και ο κίνδυνος μεταφοράς μεγάλων ποσών. Η χρέωση που επιβάλλεται για τις αναλήψεις αποτελεί εμπορική απόφαση των τραπεζών ανάλογα με τον ανταγωνισμό. Η Επιτροπή δεν κρίνει σωστή την επιβολή συγκεκριμένης μεθόδου χρέωσης στις τράπεζες. (πχ. χρέωση ποσοστού αντί για χρέωση σταθερού ποσού).

5. Η Επιτροπή θα εξετάσει το ποσό με το οποίο επιβαρύνουν οι ολλανδικές τράπεζες τους πελάτες τους για την ανάληψη χρημάτων στο εξωτερικό και για την χρησιμοποίηση των πιστωτικών καρτών στα μαγαζιά της χώρας. Σε περίπτωση που το ποσό είναι το ίδιο τότε η Επιτροπή θα διεξαγάγει έρευνα για να ελέγξει κατά πόσο οι τράπεζες καταπατούν την ευρωπαϊκή νομοθεσία περί ανταγωνισμού.

6. Εάν μπορεί να αποδειχθεί ότι η επιβολή ίδιας τιμής είναι αποτέλεσμα συμφωνίας ή κοινής ενέργειας μεταξύ των τραπεζών και ότι το εμπόριο μεταξύ των κρατών μελών επηρεάζεται από τις τιμές αυτές τότε η Επιτροπή θα μπορέσει να κινήσει διαδικασία βάσει του άρθρου 86 της συνθήκης. Το άρθρο 86 της συνθήκης μπορεί να εφαρμοστεί μόνο σε περίπτωση που οι εν λόγω τράπεζες έχουν ισχυρή θέση στη σχετική αγορά και εκμεταλλεύονται τη θέση αυτή.

Η απάντηση της Επιτροπής στη γραπτή ερώτηση E-3962/98 της κας Larive παρέχει επιπλέον πληροφορίες όσον αφορά τα μέτρα που έλαβε η Επιτροπή για τον έλεγχο των ποσών με τα οποία επιβαρύνουν οι τράπεζες τις διασυνοριακές συναλλαγές και την αγορά συναλλάγματος στα κράτη μέλη. Η απάντηση δηλώνει την πρόθεση της Επιτροπής να εκδώσει ανακοίνωση, την άνοιξη του 1999, σχετικά με την πολιτική που θα ακολουθήσει όσον αφορά τα συστήματα πληρωμών στην ΟΝΕ. Η ανακοίνωση αυτή θα προτείνει αναλυτικό πλαίσιο για την δημιουργία ενιαίων πληρωμών.

Τέλος, η Επιτροπή παραπέμπει το αξιότιμο μέλος του Κοινοβουλίου στις απαντήσεις που έδωσε στη γραπτή ερώτηση E-3825/98 του κου Caudron(2) και στη γραπτή ερώτηση P-52/99 του κου Tamino(3).

(1) ΕΕ C 320 της 6.11.1999.

(2) ΕΕ C 348 της 3.12.1999, σελ. 3.

(3) ΕΕ C 325 της 12.11.1999.